സിന്ധു സാജൻ

ആദിവാസി കുട്ടികളുടെ വിദ്യാഭ്യാസപരവും സാംസ്കാരികവുമായ ഉന്നമനത്തിനായി ക്രിയാത്മകമായി ഇടപെടുന്ന ഒരു അദ്ധാപികയും സാമൂഹ്യ പ്രവർത്തകയും തിയേറ്റർ ആക്ടിവിസ്റ്റുമാണ് സിന്ധു സാജൻ . 

ശ്രദ്ധേയമായ പ്രവർത്തനങ്ങൾ  
സ്‌കൂളുകൾ ആദിവാസിവിദ്യാർഥി സൗഹൃദമാക്കുന്നതിന് വിദ്യാഭ്യാസവകുപ്പ്‌ സമഗ്ര ശിക്ഷാ കേരളയുടെ ‘സെളിമൈ കാല’ എന്ന പദ്ധതിയുടെ ഭാഗമായി അഗളി ബിആർസിയുടെ നേതൃത്വത്തിൽ തയ്യാറാക്കിയ   ‘സെളിമൈ കാല’  ഗോത്രഭാഷാസഹായ പുസ്തകത്തിന്റെ മുഖ്യ പത്രാധിപരായിരുന്നു .ആദിവാസി സമൂഹത്തിനിടയിലെ ഭാഷാപരവും സാംസ്‌കാരികപരവുമായ പ്രശ്‌നങ്ങൾ അഭിസംബോധന ചെയ്തുകൊണ്ട് “അഗ്ഗെദ് നായാഗ ” (മാതൃമൊഴി) എന്ന പേരിൽ  ഒരു ഡോക്യുമെന്ററി സംവിധാനം ചെയ്തു.കേരളസംസ്ഥാന ടെലിവിഷൻ പുരസ്കാരം 2015 ലെ മികച്ച ഛായാഗ്രഹണത്തിനുള്ള അവാർഡ്  ഈ ഡോക്യുമെന്ററിയുടെ ഛായാഗ്രഹയായ ഫൗസിയ ഫാത്തിമ കരസ്ഥമാക്കിയിരുന്നു ,,. കേരളസംസ്ഥാന ചലച്ചിത്ര അക്കാദമി സംഘടിപ്പിക്കുന്ന അന്താരാഷ്ട്ര  ഡോക്യുമെന്ററി  ആൻഡ്‌ ഹ്രസ്വ ചലച്ചിത്രമേള  2015 (IDSFFK ) ലെ ഷോർട് ഫിലിം മത്സര വിഭാഗത്തിൽ പങ്കെടുത്തു, ,.സംസ്ഥാന ശിശുക്ഷേമ സമിതിയുടെ ആഭിമുഖ്യത്തിൽ 2018 ൽ തുടങ്ങിയ  കുട്ടികളുടെ രാജ്യാന്തര ചലച്ചിത്രമേള (ICFFK) 2018 ൽ  മലയാളം ഷോർട് ഫിലിംസ് വിഭാഗത്തിൽ ഈ ചിത്രം പ്രദർശിപ്പിച്ചു,,,.മുംബൈ അന്താരാഷ്ട്ര  ചലച്ചിത്രമേള 2016 ൽ അന്താരാഷ്ട്ര മത്സരേതര വിഭാഗത്തിൽ പങ്കെടുത്തു  ,.ഓൾ ലൈറ്റ്‌സ്  ഇന്ത്യ  രാജ്യാന്തര ചലച്ചിത്രമേള 2018 ൽ ഈ ചിത്രം പ്രദർശിപ്പിച്ചു . അട്ടപ്പാടിയിലെ ആദിവാസി വിദ്യാർഥികൾ നേരിടുന്ന ഭാഷാപ്രശ്‌നത്തിലേക്കു  വിരൽചൂണ്ടുന്ന തായ്‌മൊഴി എന്ന പുസ്തകവും  എഴുതിയിട്ടുണ്ട് . 

 സ്വകാര്യജീവിതം  
മലപ്പുറം ജില്ലയിലെ തിരൂർ സ്വദേശിനിയായ ഇവർ   ഇപ്പോൾ പാലക്കാട് ജില്ലയിലെ അഗളിയിൽ   ആണ് താമസം . അഗളി ഗവൺമെന്റ് വൊക്കേഷണൽ ഹയർ സെക്കൻഡറി സ്കൂൾ  അദ്ധ്യാപികയായി ജോലി ചെയ്യുന്നു . പരിസ്ഥിതി പ്രവർത്തകനും  ചിത്രകാരനും   അനിമേറ്ററും ആയ  സാജൻ  ആണ്  ഭർത്താവ്. സാജൻ സംവിധാനം ചെയ്ത പച്ചിലക്കൂട് ( മൈ ഹോം ഈസ് ഗ്രീൻ ) എന്ന അനിമേഷൻ  സിനിമ നാസിക്  ഇന്റർനാഷണൽ  ഫിലിം  ഫെസ്റ്റിവൽ  2012  ലെ മികച്ച   അനിമേഷൻ  സിനിമക്കുള്ള ഗോൾഡൻ ക്യാമറ  അവാർഡ് കരസ്ഥമാക്കിയിരുന്നു ,. കോയമ്പത്തൂരിലെ സാലിം അലി സെന്റർ ഫോർ ഓർണിത്തോളജിയുടെ 'യങ് ബേർഡ് വാച്ചർ ഓഫ് ദ ഇയർ' അവർഡ് മൂന്ന് തവണ നേടിയിട്ടുള്ള  മകൻ മാനവ് 8 വയസ്സു മുതൽ പക്ഷി നിരീക്ഷണ രംഗത്ത് സജീവമാണ് , . മകൾ മിത്ര അഗളി ഗവൺമെന്റ് സ്കൂളിലെ  വിദ്യാർത്ഥിനിയാണ്.

 അവലംബം 

വർഗ്ഗം:ആദിവാസി സാമൂഹിക പ്രവർത്തകർ